Wata Mahaifiya ta manta jaririn dan watanni 3 cikin Mota, sai gawar sa ta tsinta ▷ Legit.ng
Wata Mahaifiya ta manta jaririn dan watanni 3 cikin Mota, sai gawar sa ta tsinta
2 months ago 5467 views by Ishaq Ismail
Kamar yadda shafin jaridar The Punch ya ruwaito mun samu rahoton cewa, wani jariri dan watanni 3 da haihuwa ya riga mu gidan gaskiya cikin wata Mota yayin da Mahaifiyar sa ta manta da shi wajen kuskuren ajiye sa a gidan raino.
Mahaifiyar wannan jariri Aiden Miller, ta fahimci babban kuskuren ta ne bayan ta tashi daga wurin aiki ta a wani kanti, inda tayi kacibus da jaririn ta a bayan Motar ta da har ya fara samami kamar yadda mai gidan ta Aaron Miller ya bayyana.
A halin yanzu dai hukumar 'yan sanda tuni ta fantsama cikin binciken wannan lamari mai kunshe da mamaki gami da tausayi.
Wata Mahaifiya ta manta jaririn dan watanni 3, sai gawar sa ta tsinta
An tabbatar da mutuwar wannan jariri ne a wani Asibiti dake yankin Arewacin Louisville a garin Kentucky na kasar Amurka.
KARANTA KUMA: Abin da sauyin shekar Kwankwaso ke nufi ga jam'iyyar APC a jihar Kano - Ganduje
Legit.ng ta fahimci cewa, wannan Mata tana da 'ya'ya biyu ne da ta saba ajiye su a gidajen raino daban-daban, inda bayan ajiye 'yar ta ta farko ta sha'afa wajen ajiye jaririn na ta da ya sanya ta manta da shi cikin motar ta.
Mahaifiyar cikin razani ta yi kacibus da gawar dan na ta ne a kujerar baya bayan da ya shafe sa'o'i masu tsawo cikin motar da ta yi ajiyar ta karkashin rana.
Hausa NewsAbun Al'ajabiLabaran DuniyaAbun Mamaki
E-money net worth Nigerian army ranks and logo Richest Nigerian musicians Small Doctor story When is JAMB registration closing
22 minutes ago 455 views